TNP พุ่งกระฉูด12% นิวไฮรอบเกือบ 4 เดือน รับกำไรปี 62 โตเด่น-เชียร์ซื้อเคาะเป้า 2.42 บ.
TNP พุ่งกระฉูด12% นิวไฮรอบเกือบ 4 เดือน รับกำไรปี 62 โตเด่น-เชียร์ซื้อเคาะเป้า 2.42 บ.
TNP พุ่งกระฉูด12% นิวไฮรอบเกือบ 4 เดือน รับกำไรปี 62 โตเด่น-เชียร์ซื้อเคาะเป้า 2.42 บ.
19 ก.พ. 2563

ผู้สื่อข่าวรายงานว่า บริษัท ธนพิริยะ จำกัด (มหาชน) หรือ TNP ณ เวลา 15.38 น. อยู่ที่ระดับ 2.22 บาท บวก 0.23 บาท หรือ 11.56% ด้วยมูลค่าซื้อขาย 12.77 ล้านบาท ราคาหุ้นปรับตัวแรงในรอบเกือบ 4 เดือน โดยนับตั้งแต่หุ้นขึ้นไปทดสอบระดับ 2.24 บาท เมื่อวันที่ 1 ต.ค.62

บล.โกลเบล็ก ระบุในบทวิเคราะห์ว่า TNP (ราคาเหมาะสม 2.42 บาท) รายงานกำไรไตรมาส4/62 เท่ากับ 32.4 ลบ. +62%เทียบช่วงเดียวกันของปีก่อน +67%เทียบไตรมาสก่อนหน้าส่งผลให้กำไรทั้งปี 62 เท่ากับ 88.6 ลบ. +36%เทียบช่วงเดียวกันของปีก่อน สูงกว่าที่เราคาดที่ 77.6 ลบ. (สูงกว่าคาด 14%)

โดยมีปัจจัยการเติบโตจากรายได้สู่ 1,952.5 ลบ. +13%เทียบช่วงเดียวกันของปีก่อน จากการขยายสาขาใหม่สู่ 28 สาขา (เปิดเพิ่ม 4 สาขา) SSSG โต 2% รวมทั้งได้รับอานิสงส์จากมาตรการภาครัฐ อาทิ บัตรสวัสดิการแห่งรัฐ และชิมช้อปใช้เฟส1-3 นอกจากนี้ %GPM ยังปรับดีขึ้นมาที่ระดับ 15% จากปีก่อนอยู่ที่ระดับ 14.2%
 